Jevrejski dom
Jevrejska kuća (hebr.: הַבַּיִת הַיְהוּדִי, HaBayit HaYehudi) je izraelska politička partija formirana 2008. godine kao naslednica Nacionalne religiozne stranke.

Istorija 

Nacionalna religiozna stranka i Nacionalna unija su bile sklopile savez 2006. godine povodom izbora za Kneset.

2008. godine NRP se ujedinjuje sa dve stranke bivše Nacionalne unije (Molodet i Tkuma) formirajući jedinstvenu partiju pod imenom Jevrejska kuća.

Na izborima 2009. pod vođstvom Daniela Herškovica osvaja 2,9% glasova i tri mandata.

Na unutarstranačkim izborima u novembru 2012. za lidera partija izabran je Naftali Benet koji predvodi Jevrejsku kuću na izborima 2013. gde stranka osvaja čak 12 mandata i ulazi u vladu Benjamina Netanjahua. Na izborima 2015. dobija 8 mandata.

Ideologija 

Članovi ove stranke uvereni su da Jevreji imaju božansku zapoved da zadrže kontrolu nad Eretz Yisrael (sveta Zemlja Izraela). Mnogi članovi imaju vodeću ulogu u uspostavljanju izraelskih naselja u Zapadnoj obali.

Stranka prvenstveno predstavlja interese modernih ortodoksnih Jevreja (poznatih po ekstremnom nacionalizmu). Dugi niz godina, ova zajednica je bila politički podeljena i slaba. Na izborima 2013. i 2015., stranku je predvodio Naftali Benet, harizmatični haj-tek milioner, koji je privukao i religijske i sekularne Izraelce i pojačao ulogu stranke kao zaštitnice jevrejskih naselja.

Stranka se takođe protivi homoseksulanim brakovima i često je optuživana za homofobiju.

Reference 

Političke stranke u Izraelu